CELEX: 62013CN0153
Language: da
Date: 2013-03-26 00:00:00
Title: Sag C-153/13: Anmodning om præjudiciel afgørelse indgivet af Okresný súd Bardejov (Slovakiet) den 26. marts 2013 — Pohotovosť s.r.o. mod Ján Soroka

22.6.2013   
            
            
               DA
            
            
               Den Europæiske Unions Tidende
            
            
               C 178/3
            
         Anmodning om præjudiciel afgørelse indgivet af Okresný súd Bardejov (Slovakiet) den 26. marts 2013 — Pohotovosť s.r.o. mod Ján Soroka
   (Sag C-153/13)
   2013/C 178/04
   Processprog: slovakisk
   
      Den forelæggende ret
   
   Okresný súd Bardejov
   
      Parter i hovedsagen
   
   
      Sagsøger: Pohotovosť s.r.o.
   
      Sagsøgt: Ján Soroka
   
      Præjudicielle spørgsmål
   
   
               1)
            
            
               Skal Rådets direktiv 93/13/EØF af 5. april 1993 om urimelige kontraktvilkår i forbrugeraftaler (1) (herefter »direktiv 93/13 EØF«), sammenholdt med artikel 47 og 38 i Den Europæiske Unions charter om grundlæggende rettigheder, fortolkes således, at de er til hinder for en national bestemmelse, såsom den foreliggende, der ikke giver en forbrugerbeskyttelsesorganisation, der er en juridisk person, ret til at intervenere i en tvangsfuldbyrdelsesprocedure for at beskytte den forbruger, over for hvem tvangsfuldbyrdelsen foretages med henblik på inddrivelse af gæld i henhold til en kontrakt, som sidstnævnte havde indgået i sin egenskab af forbruger, og den pågældende forbruger ikke er repræsenteret af en advokat?
            
         
               2)
            
            
               Skal de i første spørgsmål nævnte EU-retlige bestemmelser fortolkes således, at forbrugerens grundlæggende ret til domstolsprøvelse og til intervention i henhold til artikel 47 i charteret om grundlæggende rettigheder er tilsidesat, når en forbrugerbeskyttelsesorganisation, der er en juridisk person, ikke får tilladelse til at intervenere i en tvangsfuldbyrdelsesprocedure, og forbrugeren ikke er repræsenteret af en advokat?
            
         
      (1)  EFT L 95 af 21.4.1993, s. 29.